Document ID: 32012R0220

IZVEDBENA UREDBA KOMISIJE (EU) št. 220/2012
z dne 14. marca 2012
o odstopanju od Uredbe (ES) št. 967/2006 glede rokov za sporočanje količin sladkorja, ki se prenesejo iz tržnega leta 2011/2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 85 v povezavi s členom 4 Uredbe,
ob upoštevanju naslednjega:
(1)
Člen 17 Uredbe Komisije (ES) št. 967/2006 z dne 29. junija 2006 o podrobnih izvedbenih pravilih za Uredbo Sveta (ES) št. 318/2006 glede proizvodnje izvenkvotnega sladkorja v sektorju sladkorja (2) določa roke, do katerih morajo države članice Komisiji sporočiti količine sladkorja, ki se prenesejo v naslednje tržno leto.
(2)
Z odstopanjem od člena 63(2)(a) Uredbe (ES) št. 1234/2007 so bili v členu 1 Izvedbene uredbe Komisije (EU) št. 214/2012 (3) za tržno leto 2011/2012 podaljšani roki, do katerih morajo države članice določiti rok, do katerega morajo gospodarski subjekti državam članicam sporočiti svojo odločitev o prenosu presežne proizvodnje sladkorja.
(3)
Posledično je treba roke, do katerih morajo države članice Komisiji sporočiti količine za prenos v skladu s členom 17 Uredbe (ES) št. 967/2006, ustrezno premakniti.
(4)
Zato je treba za tržno leto 2011/2012 upoštevati odstopanja od rokov, določenih v točkah (a) in (b) člena 17 Uredbe (ES) št. 967/2006.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od točk (a) in (b) člena 17 Uredbe (ES) št. 967/2006 države članice najpozneje 1. septembra 2012 sporočijo Komisiji količine sladkorja iz sladkorne pese in sladkornega trsa iz tržnega leta 2011/2012, ki se prenesejo v naslednje tržno leto.
Člen 2
Ta uredba začne veljati sedmi dan po objavi v Uradnem listu Evropske unije.
Veljati preneha 30. septembra 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. marca 2012

Labels: 17
7
3
12
15